سچندر ناتھ سانیال

سچندر ناتھ سانیال ، پیدائش: 1893ء - وفات: 7 فروری، 1942ء) ہندوستان کے مشہور انقلابی اور انہوں نے رام پرساد بسمل اور دیگر ساتھیوں کے ساتھ مل کر ایک انقلابی تنظیم ہندوستان ریپبلکن ایسوسی ایشن بنائی جس کے پلیٹ فارم سے کاکوری ڈکیتی، لاہور اور بنارس سازش سمیت آزادی ہند کے لیے بہت سے انقلابی منصوبے بنائے گئے۔ سانیال کے انقلابی فکر نے چندر شیکھر آزاد اور بھگت سنگھ  کو بہت متاثر کیا۔

حالات زندگی 
سچندر ناتھ سانیال 1893ء کو وارانسی، اترپردیش، برطانوی ہندوستان میں پیدا ہوئے۔ 1907ء میں کلکتہ میں انقلابی پارٹی میں شامل ہوئے۔ انہوں نے انقلابی تحریک میں سرگرم حصہ لیا۔ عدم تعاون كي تحريك کے بعد رام پرساد بسمل، چندر شیکھر آزاد اور دیگر ساتھیوں کے ساتھ مل کر اکتوبر 1924ء کو ایک انقلابی تنظیم ہندوستان ریبلکن ایسوسی ایشن بنائی، جس کا نام 1928ء میں ہندوستان سوشلسٹ ریپبلکن ایسوسی ایشن رکھ دیا گیا۔ لاہور اور بنارس سازشوں شرکت کے الزام میں گرفتار کر لیے گئے اور انہیں 5 سال قید اور کالا پانی کی سزا دے کر جزائر انڈمان و نکوبار میں سیلولر جیل بھیج دیا گیا۔ حکومت نے ان کا بنارس میں واقع مکان بھی ضبط کر لیا۔ انڈمان سے واپسی پر انہیں باغیانہ سرگرمیوں کے الزام میں دوبارہ گرفتار کر لیا گیا اور حراست میں رکھا گیا۔ جب وہ جیل میں تھے تو ان پر کاکوری ٹرین ڈکیتی میں شرکت کا الزام میں مقدمہ چلایا گیا اور ایک بار پھر انہیں سزا دے کر انڈمان بھیج دیا گیا۔ 1931ء میں رہا ہو کر ہندوستان واپس آئے۔ 1941ء میں برطانوی حکومت کے خلاف حکومتِ جاپان کے ساتھ مل کر سازش کرنے کے الزام میں پھر گرفتار ہوئے اور حراست میں رکھے گئے۔ حراست سے رہا کر کے انہیں نظر بند کر دیا گیا۔ دورانِ نظر بندی 7 فروری 1942ء کو ان کی وفات ہو گئی۔

مزید دیکھیے 
 رام پرساد بسمل
 کاکوری ڈکیتی
 ہندوستان سوشلسٹ ریپبلکن ایسوسی ایشن
 چندر شیکھر آزاد
 بھگت سنگھ

حوالہ جات 

1906ء کی پیدائشیں
1942ء کی وفیات
آزادی ہند کی انقلابی تحریک
بھارتی انقلابی
جھانسی کی شخصیات
ہندوستان سوشلسٹ ریپبلکن ایسوسی ایشن
وارانسی کے انقلابی